14. ΒΑΣΙΛΙΚΟΝ ΔΙΑΤΑΓΜΑ της 3/7 Φεβρ. 1948 Περί διαιρέσεως της Ανωτάτης Γεωπονικής Σχολής εις Τμήματα Ειδικοτήτων και τροποποιήσεως του από 5 Σεπτ. 1944 Δ/τος «περί σπουδών, εγγραφών, εξετάσεων κλπ. των φοιτητών της Ανωτάτης Γεωπονικής Σχολής». Έχοντες υπ’ όψιν το άρθρ. 2 του Νόμ. 6269/1934, τα άρθρ. 3 και 57 του από 3 Δεκ. 1943 Δ/τος «περί κωδικοποιήσεως των διατάξεων περί Ανωτάτης Γεωπονικής Σχολής Αθηνών», προτάσει του Ημετέρου επί της Γεωργίας Υπουργού, μετά σύμφωνον γνώμην της Συνελεύσεως των Καθηγητών της Ανωτάτης Γεωπονικής Σχολής και υπ’ αριθ. 4491 και 557/1947 γνωμοδοτήσεις του Συμβουλίου Επικρατείας, απεφασίσαμεν και διατάσσομεν: Άρθρ.1.-«Η Ανωτάτη Γεωπονική Σχολή Αθηνών διαιρείται εις τα κάτωθι Τμήματα ειδικοτήτων: 1)Γεωργίας 2)Δενδροκομίας και Ελαιουργίας 3)Αμπελουργίας και Οινολογίας 4)Ζωοτεχνίας 5)Φυτοπαθολογίας και Εντομολογίας 6)Ειδικότητος Εγγείων Βελτιώσεων». Σελ. 288(α) Το άρθρ. 1 αντικατασταθέν δια του άρθρ. 3 του Β.Δ. της 4/17 Οκτ. 1952 αντικατεστάθη εκ νέου ως άνω δια του Β.Δ. 332 της 1/13 Ιουν. 1963 (ΦΕΚ Α' 90) ισχύοντος από του ακαδημαϊκού έτους 1963-1964. Άρθρ.2.-1.Διδακτέα μαθήματα των Τμημάτων 1, 2, 3, 4 και 5 του άρθρ. 1 του παρόντος ορίζομεν τα κάτωθι: α)Τμήμα Γεωργίας 1)Γενική Γεωργία 2)Ειδική Γεωργία 3)Εκβιομηχάνησις των προϊόντων των Φυτών Μεγάλης Καλλιεργείας. 4)Βελτίωσις καλλιεργουμένων φυτών και γεωργικός πειραματισμός. 5)Γεωργικαί εφαρμογαί. β)Τμήμα Δενδροκομίας και Ελαιουργίας 1)Ειδική Δενδροκομία 2)Ειδική Λαχανοκομία 3)Ελαιουργία 4)Συντήρησις φθαρτών κηπουρικών προϊόντων. 5)Γεωργικαί Εφαρμογαί 6)Καλλωπιστικά Φυτά. γ)Τμήμα Αμπελουργίας και Οινολογίας 1)Αμπελουργία και αμπελογραφία 2)Βελτίωσις αμπέλου 3)Συντήρησις και βιομηχανοποίησις προϊόντων αμπέλου. 4)Ενζυμολογία, ζυμολογία 5)Οινοποιΐα 6)Γεωργικαί Εφαρμογαί. δ)Τμήμα Ζωοτεχνίας 1)Γενική Ζωοτεχνία 2)Ειδική Ζωοτεχνία 3)Μέτρα προς προαγωγήν της κτηνοτροφίας 4)Εξωτερικόν ζώων και εκτιμητική 5)Γαλακτονομία 6)Κτηνιατρική και υγιεινή ζώων. 7)Γεωργικαί Εφαρμογαί. «8)Διατροφή ζώων». Το μάθημα «διατροφή ζώων» προσετέθη δια της υπ’ αριθ. 54507 της 18 Μαΐου/11 Ιουν. 1964 αποφ. Υπ. Εθν. Παιδείας και Θρησκευμάτων (ΦΕΚ Β' 218). «9)Θεωρητικαί Αρχαί Βελτιώσεως». Εις τα διδασκόμενα μαθήματα του τμήματος Ζωοτεχνίας προσετέθη από του Ακαδημαϊκού έτους 19681969 και το μάθημα της Γενετικής «Θεωρητικαί Αρχαί Βετλιώσεως», δια της υπ’ αριθ. 43875 της 5/26 Απρ. 1969 αποφ. Υπ. Εθν. Παιδείας και Θρησκευμάτων (ΦΕΚ Β' 282). 16.Γ.α.14 Γεωπονικό Πανεπιστήμιο Αθηνών ε)Τμήμα Φυτοπαθολογίας και Εντομολογίας 1)Φυτοπαθολογία 2)Εντομολογία 3)Φυσιολογία και ανατομία φυτών 4)Γεωργικαί Εφαρμογαί. ς)Τμήμα Ειδικότητος Εγγείων Βελτιώσεων: 1)Γεωργική Υδραυλική 2)Γεωργική Οικοδομική 3)Τοπογραφία, Αγροτική οδοποιΐα και Γεωργικαί Χωματουργικαί Εργασίαι 4)Εφηρμοσμένη Μηχανική 5)Γεωργική Μηχανολογία και Γεωργικαί Εφαρμογαί Ηλεκτρισμού 6)Γεωργικαί Εφαρμογαί  «2.Του Τμήματος Γεωργίας προΐσταται ως Διευθυντής ο καθηγητής της Γεωργίας, του Τμήματος Δενδροκομίας και Ελαιουργίας ο καθηγητής της Δενδροκομίας, του Τμήματος Αμπελουργίας και Οινολογίας ο καθηγητής της Αμπελουργίας, του Τμήματος Ζωοτεχνίας ο καθηγητής της Ζωοτεχνίας, του Τμήματος της Φυτοπαθολογίας και Εντομολογίας ο καθηγητής της Φυτοπαθολογίας και του Τμήματος Ειδικότητος Εγγείων Βελτιώσεων ο καθηγητής της Γεωργικής Υδραυλικής και Οικοδομικής, ον απόντα ή κωλυόμενον αναπληροί ο αρχαιότερος των διδασκόντων εν τω Τμήματι τούτω καθηγητών». Το άρθρ. 2 τροποποιηθέν και συμπληρωθέν δια του άρθρ. 4 του Β.Δ. της 23/24 Μαρτ. 1951 αντικατεστάθη δια του άρθρ. 4 του Β.Δ. της 4/17 Οκτ. 1952. Αι παρ. 1 και 2 αντικατεστάθησαν εκ νέου ως άνω δια του Β.Δ. 332 της 1/13 Ιουν. 1963 (ΦΕΚ Α' 90) ισχύοντος από του ακαδημαϊκού έτους 19631964. Άρθρ.3.-7.(Τροποποιούνται τα άρθρ. 1, 4, 5, 8, 23, 25 και 29 του Β.Δ. 5/21 Σεπτ. 1944 περί σπουδών κλπ. φοιτητών της Α.Γ.Σ.Α.). Εις τον επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος.

[Source: greek_legal_code_raptarchis | Tokens: 3593]